Diari Oficial de la Generalitat Valenciana


Sumari del DOGV 6818, del 13-07-2012 (2012/6722)

RESOLUCIÓ de 2 de juliol de 2012, de la Universitat d'Alacant, per la qual es convoquen proves selectives per a l'ingrés en l'escala oficial especialista, grup C, subgrup C1, referència C03/12.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6818

Data del DOGV
:   13-07-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/6722


Data del document
:   02-07-2012

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 2 de juliol de 2012, de la Universitat d'Alacant, per la qual es convoquen proves selectives per a l'ingrés en l'escala oficial especialista, grup C, subgrup C1, referència C03/12. [2012/6722]
En compliment del que disposen els estatuts d'aquesta Universitat, aprovats pel Decret 25/2012, de 3 de febrer, del Consell (Diari Oficial de la Comunitat Valenciana del 9 de febrer), i amb la finalitat d'atendre les necessitats del personal d'administració i serveis, aquesta Universitat, fent ús de les competències que li atribueix l'article 20 de la Llei Orgànica 6/2001, d'Universitats, en relació amb l'article 2.2.e d'aquesta, així com els estatuts d'aquesta Universitat, i segons el que disposa l'article 3.1 del Reial Decret Llei 20/2011, de 30 de desembre, de mesures urgents en matèria pressupostària, tributària i financera per a la correcció del dèficit públic, acorda:
Convocar proves selectives per a l'ingrés en la escala d'oficial especialista de la Universitat d'Alacant (grup C, subgrup C1), segons les següents bases.
Primera. Normes generals
1.1. Es convoquen proves selectives per a cobrir una plaça de l'oferta d'ocupació de la Universitat d'Alacant de l'any 2005, del grup C, subgrup C1, escala oficial especialista (referència C03/12), pel sistema general d'accés lliure, per a ocupar llocs d'administració especial, sector imatge i comunicació, en el Gabinet d'Imatge i Comunicació Gràfica.
D'acord amb el que preveu el Consell de Govern de la Universitat d'Alacant, de 26 de gener de 2010, pel qual s'aprova el Pla d'Igualtat d'Oportunitats entre Dones i Homes de la Universitat d'Alacant, es fa constar que hi ha una representació menor de dones en l'escala d'oficial especialista, administració especial, sector imatge i comunicació.
1.2. Per a aquesta convocatòria s'aplicaran la Llei Orgànica 6/2001, d'Universitats, la Llei 7/2007, de 12 d'abril, de l'Estatut Bàsic del Treballador Públic, la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, el Decret 33/1999, de 9 de març, pel qual s'aprova el Reglament de Selecció, la Provisió de llocs de treball i la carrera administrativa del personal comprès en l'àmbit d'aplicació de la Llei d'ordenació i gestió de la funció pública valenciana, el Decret 25/2012, de 3 de febrer, del Consell, pel qual s'aproven els Estatuts de la Universitat d'Alacant (DOCV de 9 de febrer) i altra normativa d'aplicació general.
1.3. El procediment de selecció de les o dels aspirants serà a través d'un concurs oposició. L'oposició estarà formada pels exercicis següents:
Primer exercici. De caràcter obligatori i eliminatori. Consistirà en un qüestionari amb 4 respostes alternatives en cada pregunta de les quals només una serà la correcta, en què es contestaran preguntes relacionades amb la totalitat del temari i que contindrà com a màxim un 10% del total de les preguntes referents a la part I de l'annex I. Constarà com a màxim de 80 preguntes i la duració no podrà superar els 90 minuts. Es valorarà de 0 a 10 punts. Cada pregunta contestada erròniament tindrà una penalització d'un terç sobre les correctes, i les contestacions en blanc no puntuaran.
Per a superar aquest exercici caldrà arribar a la puntuació que determine el tribunal i que en cap cas podrà ser inferior a 5 punts.
Segon exercici. De caràcter obligatori i eliminatori. Consistirà en un exercici de preguntes concretes de resposta curta, relacionades amb la part II de l'annex I. La duració no serà superior a 90 minuts. Es valorarà de 0 a 10 punts.
Per a superar aquest exercici caldrà arribar a la puntuació que determine el tribunal i que en cap cas podrà ser inferior a 5 punts.
Tercer exercici. De caràcter obligatori i eliminatori. Exercici pràctic relacionat amb la part II de l'annex I, i que consistirà en proves pràctiques que podran fer-se per escrit o amb els mitjans informàtics o instrumentals que el tribunal decidisca. El tribunal haurà de proporcionar el material, els mitjans i les instruccions que considere adequats per a dur a terme aquestes proves. La duració no serà superior a 3 hores. Es valorarà de 0 a 10 punts.
Per a superar aquest exercici caldrà arribar a la puntuació que determine el tribunal i que en cap cas podrà ser inferior a 5 punts.
Quart exercici. De caràcter obligatori i no eliminatori. Consistirà en dues fases:
Primera fase. Prova de traducció directa de l'anglès sense l'ajuda de diccionari. El text estarà relacionat amb l'especificitat del lloc que s'ha d'ocupar. Es valorarà de 0 a 2 punts.
Segona fase. Exercici de coneixements de valencià que consistirà en una prova de traducció del valencià al castellà, sense l'ajuda de diccionari. Es valorarà de 0 a 4 punts.
1.4. Fase de concurs. Es valoraran els mèrits acreditats per les o pels aspirants que hagen superat la fase d'oposició. Només podran ser considerats els mèrits obtinguts fins al moment en què finalitze el termini de presentació de sol·licituds d'admissió a les proves selectives d'aquesta convocatòria.
El concurs, que no tindrà caràcter eliminatori, farà referència a aptituds, coneixements i experiència de les candidates o candidats d'acord amb el barem següent:
Experiència: 10 punts màxim, a raó de:
0,16 punts per mes complet de servei en llocs dels inclosos en el Catàleg de llocs de treball de la Universitat d'Alacant amb les mateixes funcions del lloc que s'ha d'ocupar.
0,08 punts per cada mes de servei complet, en llocs les funcions dels quals puguen ser considerades globalment com a semblants i que pertanguen a l'administració territorial (estatal, autonòmica i local) o entitats públiques, que es regisquen essencialment pel dret públic administratiu, amb excepció de la Universitat d'Alacant. La documentació expedida per l'òrgan competent, responsable de la gestió de personal de l'organisme corresponent, en relació amb els serveis prestats ha de contenir: la durada, per a quin organisme, en quin lloc i amb quines funcions. Fins a un màxim de 3 punts.
1.5. La qualificació resultant de la totalitat dels exercicis estarà determinada per la suma de les puntuacions obtingudes en cadascun.
Amb el resultat de l'últim exercici de la fase d'oposició, el tribunal exposarà al públic la relació d'aspirants que hagen superat tots els exercicis eliminatoris i que passaran a la fase de concurs, i els citarà perquè en el termini de deu dies hàbils, comptadors a partir de l'endemà de la publicació de les qualificacions, presenten una instància amb la relació de mèrits que cal valorar, previstos en la base 1.4, i la documentació acreditativa d'aquests. Cal fer-ho mitjançant una còpia simple si es tracta de documentació expedida per la Universitat d'Alacant, o mitjançant còpies autenticades notarialment o administrativament a través de la compulsa, si es tracta de documentació expedida per un organisme diferent d'aquesta Universitat, en el Registre General de la Universitat d'Alacant o de qualsevol de les formes que estableix l'article 38.4 de la Llei 30/1992, de règim jurídic de les administracions públiques i del procediment administratiu comú.
No seran valorats els mèrits que no es troben suficientment acreditats, ni s'admetrà la documentació presentada fora de termini.
1.6. Una vegada haja acabat el termini de presentació de la documentació establida en la base anterior, el tribunal publicarà al tauler d'anuncis situat a l'edifici del Rectorat, la llista provisional de valoracions de la fase de concurs i concedirà un termini de deu dies hàbils comptadors a partir de l'endemà de la publicació, perquè les persones interessades formulen les reclamacions i esmenes que consideren pertinents en relació a la baremació.
1.7. Resoltes les possibles al·legacions i esmenes, el tribunal dictarà una resolució i fixarà la relació definitiva d'aspirants que han superat el procés selectiu i que seran proposats per a ser nomenats com a personal funcionari de carrera.
Per a confeccionar aquesta relació se sumaran les qualificacions obtingudes per cada aspirant en la fase d'oposició i en la fase de concurs. A continuació, s'ordenaran per ordre de puntuació de major a menor, i la relació s'interromprà quan el nombre d'aspirants coincidisca amb el nombre de places convocades, sense que en cap cas puga contenir-ne un nombre superior.
No obstant això, i amb la finalitat d'assegurar la cobertura de les vacants convocades, sempre que els òrgans de selecció hagen proposat el nomenament d'un mateix nombre d'aspirants que el de vacants convocades, quan es produïsquen renúncies o concórrega alguna de les causes de pèrdua de la condició de personal funcionari en les persones proposades abans que siguen nomenades o prenguen possessió, l'òrgan convocant requerirà de l'òrgan de selecció una relació complementària d'aspirants aprovats que seguisquen les persones proposades, per al possible nomenament com a personal funcionari de carrera.
En cas d'empat, l'ordre s'establirà segons la major puntuació obtinguda per cada aspirant en el tercer exercici; en segon lloc, si es manté l'empat, caldrà abstenir-se a la major puntuació en el segon exercici; en tercer lloc, si es manté l'empat, caldrà abstenir-se a la major puntuació en el primer exercici. Si continua aquest empat, caldrà abstenir-se a la puntuació més alta en la fase de concurs. En última instància, l'ordre d'aspirants s'establirà mitjançant sorteig públic.
En cas que el nombre d'aspirants aprovats siga inferior al de places convocades, les que sobren es declararan desertes.
Segona. Requisits de les o candidats
2.1. Per a ser admès a les proves selectives, les o els aspirants hauran de reunir els requisits següents:
2.1.1. Tenir nacionalitat espanyola, ser nacional dels estats membres de la Unió Europea o estar inclòs en l'àmbit d'aplicació dels tractats internacionals subscrits per la Unió Europea i ratificats per Espanya en els quals siga aplicable la lliure circulació de treballadors, en els termes establits en l'apartat 1 de l'article 54 de la Llei 10/2010, d'Ordenació i Gestió de la Funció Pública Valenciana. També podran participar-hi el cònjuge, els descendents i els descendents del cònjuge dels espanyols i dels nacionals d'altres estats membres de la Unió Europea, sempre que no estiguen separats del dret, menors de 21 anys o majors d'aquesta edat depenents.
2.1.2. Tenir 16 anys i no excedir l'edat màxima de jubilació forçosa.
2.1.3. Tenir o haver abonat els drets per a l'expedició del títol de batxillerat, tècnica o tècnic o equivalent. En cas de titulacions obtingudes a l'estranger caldrà tenir la credencial que acredite l'homologació.
2.1.4. Tenir les capacitats i aptituds físiques i psíquiques que siguen necessàries per a l'exercici de les funcions o tasques corresponents.
2.1.5. No haver sigut separada o separat, o haver-se revocat el nomenament com a personal funcionari interí, amb caràcter ferm mitjançant un procediment disciplinari de cap administració pública o òrgan constitucional o estatutari, ni estar inhabilitat per sentència ferma per a l'exercici de qualssevol funcions públiques o de les pròpies de l'escala objecte de la convocatòria. En el cas del personal laboral, no estar inhabilitat per sentència ferma o com a conseqüència d'un acomiadament disciplinari de manera procedent, per a exercir funcions semblants a les pròpies de la categoria professional a la qual es vol accedir. En cas de ser nacional d'un altre estat, no ha d'estar inhabilitat o en una situació equivalent ni haver sigut sotmesa o sotmès a una sanció disciplinària o equivalent que impedisca l'accés a l'ocupació pública, en el seu estat, en els mateixos termes.
2.2. Tots els requisits enumerats en la base 2.1 s'hauran de complir el dia de finalització del termini de presentació de sol·licituds i mantenir-los fins al moment de la presa de possessió com a personal funcionari de carrera.
Tercera. Sol·licituds
3.1. Els qui vulguen prendre part en aquestes proves selectives hauran de fer-ho constar en una instància que serà facilitada gratuïtament en l'oficina principal del Registre General de la Universitat (edifici del Rectorat i Serveis Generals), i que figura com a annex V d'aquesta convocatòria.
3.2. La presentació de sol·licituds es farà a l'oficina principal del Registre General de la Universitat o a les oficines auxiliars, situades en les secretaries de centre i a la Seu d'Alacant, en el termini de 20 dies naturals comptadors a partir de l'endemà de la publicació de l'extracte de la convocatòria en el Butlletí Oficial de l'Estat, en què apareixerà la data de publicació d'aquesta en el Diari Oficial de la Comunitat Valenciana. Es podran utilitzar les vies establides en l'article 38.4 de la Llei 30/1992, de 26 de novembre. La sol·licitud que es presente a través de les oficines de correus haurà d'estar en sobre obert perquè el personal de Correus hi puga estampar el segell amb la data de presentació abans de certificar-la.
3.2.1. Les sol·licituds hauran d'acompanyar-se de:
a) Fotocòpia del DNI. Els qui no tinguen nacionalitat espanyola i tinguen dret a participar-hi hauran de presentar una fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure o estar a càrrec del nacional d'un altre estat amb el qual tinguen aquest vincle. Així mateix, hauran de presentar una declaració que deixe constància que no s'ha produït una separació del dret del cònjuge i, si escau, que l'aspirant viu o està al seu càrrec.
b) Comprovant bancari d'haver abonat els drets d'examen, establits en 13,76 €, en què es farà constar el nom, cognoms i referència de la convocatòria (C03/12). Aquests s'ingressaran en el compte corrent 3850138426, dígit de control 12, de la Caixa d'Estalvis del Mediterrani (IZZ-6482), oficina 3191, del campus de Sant Vicent, tot i que es podrà fer l'ingrés a través d'altres oficines bancàries.
3.2.2. D'acord amb el que estableix l'article 35.1, del Decret Legislatiu 1/2005 de 25 de febrer, pel qual s'aprova el text refós de la Llei de taxes de la Generalitat Valenciana, estan exempts del pagament de la taxa establida en el paràgraf anterior, les o els aspirants amb una discapacitat igual o superior al 33%. Per a disposar d'aquesta exempció s'haurà d'adjuntar una certificació de la Conselleria de Benestar Social o dels òrgans competents d'altres administracions públiques, que acredite la discapacitació igual o superior al 33%.
3.2.3. Estaran exempts del pagament les persones que figuren com a demandants de l'ocupació durant el termini, almenys, d'un mes anterior a la data de la convocatòria. Per a disposar de l'exempció serà requisit que no hagen rebutjat, en el termini que es tracte, l'oferta d'ocupació adequada ni s'hagen negat a participar, llevat d'una causa justificada, en accions de promoció, formació o reconversió professionals i que, així mateix, no disposen de rendes superiors, en còmput mensual, al salari mínim interprofessional. La certificació relativa a la condició de demandant de l'ocupació, amb els requisits previstos en la llei, se sol·licitarà en l'oficina corresponent de l'Institut Nacional d'Ocupació. Quant a l'acreditació de les rendes, s'acreditarà amb una declaració escrita del sol·licitant. Tots dos documents s'hauran d'adjuntar inexcusablement a la sol·licitud de participació en aquestes proves selectives (article 17 de la Llei 50/1998).
3.2.4. D'acord amb el que estableixen els articles 35.2 i 35.3 del Decret Legislatiu 1/2005, de 25 de febrer, pel qual s'aprova el text refós de la Llei de taxes de la Generalitat Valenciana, estan exempts del pagament de la taxa establida en la base 3.2.1.b els membres de famílies nombroses de categoria especial i disposaran d'una bonificació del 50% els membres de famílies nombroses de categoria general. Per això, s'haurà de presentar el títol de família nombrosa.
3.3. En cap cas el tràmit de pagament a l'oficina bancària serà substitutiu d'aquest tràmit de presentació dins del termini i en la forma escaient de la sol·licitud davant de l'òrgan esmentat anteriorment.
3.4. Per a emplenar la sol·licitud, el personal aspirant haurà d'observar les instruccions del revers de la instància i tindrà en compte les puntualitzacions següents:
3.4.1. En els tres primers apartats de les dades de la «Convocatòria» correspon indicar en el requadre de la sol·licitud destinat a «1. Cos, escala o categoria»: oficial especialista, en «2. Referència»: C03/12 i en «3. Forma d'accés»: L.
3.4.2. Les o els aspirants amb minusvalideses que vulguen sol·licitar l'adaptació de temps o mitjans per a fer els exercicis, hauran d'indicar-ho en la sol·licitud en el requadre número 5. En aquest cas serà requisit acompanyar la instància amb el corresponent certificat acreditatiu de la minusvalidesa o discapacitat amb la finalitat de fer efectiva, si escau, la petició esmentada.
3.4.3. En l'apartat «20. Dades que cal consignar segons les bases de la convocatòria» es farà constar:
En el requadre A), en quin idioma dels dos oficials de la comunitat autònoma, valencià o castellà, volen fer els exercicis del procés selectiu.
En el requadre B), les persones que tinguen dret a l'exempció o a la bonificació establida en la base 3.2, el tipus d'exempció que li correspon (discapacitat, demandant de l'ocupació o família nombrosa).
3.5. Els simples errors, de fet que es puguen col·legir de la sol·licitud com a tals, podran esmenar-se en qualsevol moment, d'ofici o a petició de la interessada o interessat.
3.6. Les dades de caràcter personal aportades pel personal aspirant quedaran incloses en el fitxer automatitzat del personal d'aquesta Universitat, que es comprometrà a no fer-ne un ús diferent dels que recull la resolució de la Universitat d'Alacant, de 17 de desembre de 2002, que regula els fitxers automatitzats de dades de caràcter personal (DOGV de 15 de gener de 2003).
Així mateix, la Universitat d'Alacant informa sobre la possibilitat d'exercir els drets d'accés, rectificació, cancel·lació i, si escau, d'oposició que preveu l'article 5 de la Llei Orgànica 15/1999, de 13 de desembre, de Protecció de Dades de Caràcter Personal. Aquests drets hauran de ser exercits, per escrit, davant el gerent d'aquesta Universitat.
Quarta. Admissió d'aspirants
4.1. En acabar el termini de presentació d'instàncies, el gerent de la Universitat d'Alacant dictarà una resolució, que es publicarà als taulers d'anuncis de l'edifici del Rectorat de la Universitat i en el Diari Oficial de la Comunitat Valenciana, que contindrà la relació provisional d'aspirants admesos i exclosos, amb indicació de la causa d'exclusió.
4.2. Les o els aspirants exclosos disposaran d'un termini de 10 dies hàbils, comptadors a partir de l'endemà de publicar-se la resolució en el Diari Oficial de la Comunitat Valenciana, per a poder esmenar el defecte que n'haja motivat l'exclusió.
4.3. Quan acabe aquest termini es publicarà una resolució en la qual, a més de declarar aprovada la relació definitiva de persones admeses i excloses, indicarà el lloc, la data i l'hora de començament del primer exercici, amb una antelació mínima de 15 dies hàbils. Aquesta resolució es publicarà al tauler d'anuncis de l'edifici del Rectorat i en el Diari Oficial de la Comunitat Valenciana.
4.4. En qualsevol moment del procés selectiu, si el tribunal té coneixement que alguna de les persones no reuneix la totalitat dels requisits exigits per a aquesta convocatòria, amb l'audiència prèvia de la persona interessada, haurà de proposar-ne l'exclusió al rector de la Universitat i comunicar-li, així mateix, les inexactituds o falsedats formulades per l'aspirant en la sol·licitud d'admissió a les proves selectives, als efectes procedents.
Contra l'exclusió de l'aspirant es podrà interposar un recurs d'alçada davant la mateixa autoritat indicada en el paràgraf anterior.
Cinquena. Tribunals
5.1. Els membres del tribunal i les seues assessores o assessors estaran subjectes pel règim i funcionament al que estableix l'article 22 i els següents de la Llei 30/1992, de règim jurídic de les administracions públiques i procediment administratiu comú, a les causes generals d'abstenció i recusació contingudes en aquesta Llei i al que preveu l'article 8 del Decret 33/1999, de 9 de març del Govern Valencià, pel qual s'aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de funció pública valenciana.
Els membres del tribunal hauran de reunir, a més, els requisits previstos en l'article 57 de la Llei 10/2010 d'ordenació i gestió de la funció pública valenciana.
5.2. Amb anterioritat a la iniciació de les proves selectives, si escau, es publicarà la resolució amb el nomenament de nous membres del tribunal en substitució dels que n'hagueren perdut la condició.
5.3. Amb la convocatòria prèvia de la presidenta o president, es constituirà el tribunal que requerirà l'assistència de la presidenta o president, la secretària o secretari, i de la meitat, com a mínim, dels membres titulars o suplents.
5.4. Durant el procés selectiu, el tribunal resoldrà tots els dubtes que puguen sorgir en l'aplicació d'aquestes normes, i també tot el que calga fer en els casos no previstos.
5.5. El tribunal podrà disposar de la incorporació als seus treballs d'assessores i assessors especialistes per a les proves corresponents dels exercicis que consideren pertinents; la tasca d'aquests assessors estarà limitada a prestar col·laboració en les seues especialitats tècniques. La seua designació haurà de ser comunicada al rector de la Universitat.
5.6. El tribunal qualificador adoptarà les mesures necessàries en els casos en què calga, perquè les persones amb minusvalideses tinguen condicions semblants per a la realització dels exercicis que la resta de les persones participants. En aquest sentit, caldrà establir les adaptacions possibles dins del termini i en la forma escaient per a les persones amb minusvalideses que ho sol·liciten. Si en qualsevol moment del procés selectiu el tribunal té dubtes respecte de la capacitat d'un aspirant per a l'exercici de les activitats desenvolupades habitualment pel personal funcionari de l'escala, a què es refereixen aquestes proves, podrà recaptar el corresponent dictamen dels òrgans competents de la comunitat autònoma respectiva. En aquest cas, podrà participar condicionalment en el procés selectiu i la resolució definitiva sobre l'admissió o exclusió de les proves quedarà en suspens fins a la recepció del dictamen.
5.7. El tribunal qualificador de les proves adoptarà les mesures oportunes per a garantir que els exercicis de la fase d'oposició siguen corregits sense que es conega la identitat del personal aspirant. Seran excloses les persones que en els fulls dels exàmens hagen escrit noms, trets, marques o signes que permeten conèixer-ne la identitat.
5.8. El tribunal vetlarà perquè es garantisquen els principis de mèrit, capacitat i igualtat d'oportunitats i tractament entre dones i homes.
5.9. A l'efecte de comunicació i altres incidències, el tribunal tindrà la seu al Servei de Selecció i Formació de la Universitat, campus de Sant Vicent, telèfon 216127937.
5.10. Els membres del tribunal percebran les gratificacions per assistències fixades en el Decret 24/1997, d'11 de febrer, del govern valencià, sobre indemnitzacions per raó del servei i gratificacions per serveis extraordinaris (DOGV de 17 de febrer de 1997).
5.11. El tribunal, titular i suplent, el nomenament del qual es publicarà en el Diari Oficial de la Comunitat Valenciana amb una antelació mínima d'un mes abans de la data de començament de les proves, estarà compost per la presidenta o president, la secretària o secretari i 3 vocals.
Sisena. Desenvolupament dels exercicis
6.1. Els exercicis tindran lloc a les dependències de la Universitat d'Alacant, al campus de Sant Vicent. El primer exercici es farà en el lloc, la data i l'hora que establisca la resolució a què es refereix la base 4.3.
6.2. Les o els aspirants seran convocats per a cada exercici en crida única. Les persones que no hi compareguen seran excloses de l'oposició i perdran el dret quan es presenten als llocs en què es facen les proves si han començat o si no hi assisteixen, encara que es dega a causes justificades.
6.3. En cada exercici, el personal aspirant de nacionalitat espanyola haurà d'acreditar la seua identitat exclusivament mitjançant la presentació del DNI, del passaport o del permís de conduir. Les o els aspirants la nacionalitat dels quals no siga espanyola hauran d'acreditar la identitat mitjançant el document original que se li expedisca a aquest efecte en el país del qual és nacional. L'incompliment d'aquest requisit determinarà l'exclusió de les proves. En cap cas seran vàlides les còpies o fotocòpies d'aquests documents.
6.4. En qualsevol moment les o els aspirants podran ser requerits pels membres del tribunal a acreditar la seua identitat.
6.5. El personal aspirant haurà d'observar en tot moment les instruccions dels membres del tribunal o del personal ajudant o assessor durant la realització de les proves per a l'adequat desenvolupament d'aquestes.
6.6. Després de la realització de cadascuna de les proves, el tribunal farà pública la llista d'aspirants que les hagen superat, al tauler d'anuncis de l'edifici de Rectorat d'aquesta Universitat.
6.7. El tribunal publicarà els anuncis successius per al segon exercici i la resta al tauler d'anuncis de l'edifici de Rectorat i per qualsevol altre mitjà si es considera convenient per a facilitar-ne la màxima divulgació, amb quaranta-vuit hores, com a mínim, d'antelació a la data assenyalada per a l'inici dels exercicis. Quan es tracte del mateix exercici, l'anunci es farà amb almenys dotze hores d'antelació.
Setena. Llista d'aspirants aprovats
En acabar el procés selectiu, el tribunal farà pública en el Diari Oficial de la Comunitat Valenciana, així com al tauler d'anuncis de l'edifici de Rectorat, la relació definitiva d'aspirants que han superat el procés selectiu i que seran proposats per a ser nomenats com a personal funcionari de carrera, per ordre de puntuació obtinguda, segons el que preveu la base 1.7 d'aquesta convocatòria, que en cap circumstància podrà ser superior al de places convocades.
Huitena. Presentació de documents i nomenament de personal funcionari
8.1. En el termini de 20 dies hàbils comptadors des de l'endemà del dia en què es facen públiques les llistes definitives, les opositores o opositors hauran de presentar en el Registre General de la Universitat els documents següents:
a) Fotocòpia del document nacional d'identitat o certificació de naixement expedida per l'organisme oficial corresponent. Per al personal aspirant que no tinga nacionalitat espanyola, fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure o estar a càrrec del nacional d'un altre estat amb el qual tinga aquest vincle. Així mateix, hauran de presentar una declaració jurada o promesa que determine que no hi ha una separació de dret del cònjuge i, si escau, del fet que l'aspirant viu o està a càrrec seu.
b) Fotocòpia compulsada del títol acadèmic exigible segons aquesta convocatòria, o certificació acadèmica que acredite haver fet tots els estudis per a obtenir-lo i haver abonat els drets per a l'expedició del títol. En el cas de titulacions obtingudes a l'estranger caldrà presentar, a més del títol, la credencial que n'acredite la homologació.
c) Declaració de no haver sigut separada o separat, o haver-se revocat el seu nomenament com a personal funcionari interí, amb caràcter ferm mitjançant un procediment disciplinari de cap administració pública o òrgan constitucional o estatutari, ni estar inhabilitat per sentència ferma per a l'exercici de qualssevol funcions públiques o de les pròpies de l'escala objecte de la convocatòria i en el cas del personal laboral, no estar inhabilitat per sentència ferma o com a conseqüència d'un acomiadament disciplinari de manera procedent, per a exercir funcions similars a les pròpies de la categoria professional a la qual es pretén accedir segons el model que figura com a annex II. Les o els aspirants que no tinguen la nacionalitat espanyola, a més, hauran d'efectuar una declaració que indique que no es troben inhabilitades o inhabilitats o en situació equivalent ni han sigut sotmesos a una sanció disciplinària o equivalent que impedisca, en el seu estat, en els mateixos termes, l'accés a l'ocupació pública segons el model que figura com a annex III d'aquesta convocatòria.
d) Certificat mèdic que acredite tenir les capacitats i aptituds físiques i psíquiques que siguen necessàries per a exercir les funcions corresponents. A aquests efectes, els reconeixements es faran a través dels serveis mèdics del Servei de Prevenció de la Universitat d'Alacant.
e) L'acreditació dels coneixements de valencià que disposa l'article 53.2 de la Llei 10/2010, d'ordenació i gestió de la funció pública valenciana, es farà aportant la declaració que figura com a annex IV d'aquesta convocatòria, acompanyada, si escau, d'algun dels documents relacionats. Els qui no tinguen algun d'aquests, quedaran compromesos a fer-ho en el termini de dos anys, o a fer els cursos que, amb aquesta finalitat, organitzen els organismes oficials competents que també recull l'annex de referència.
f) Acreditació de qualsevol altre requisit establit en la base 2.1 no recollits en els apartats anteriors.
8.2. Els qui tinguen la condició de personal funcionari de carrera o de personal laboral de plantilla estan exempts de justificar documentalment les condicions i altres requisits ja provats per a obtenir el nomenament anterior, però hauran de presentar la certificació del ministeri o organisme de què depenguen per a acreditar aquesta condició, amb indicació del nombre, l'import i la data de l'acompliment del trienni.
8.3. Els qui no presenten la documentació dins del termini fixat, llevat de casso de força major, o en els casos en què de l'examen d'aquesta es deduïsca que no reuneixen algun dels requisits indicats en la base 2.1, no podran ser nomenats personal funcionari de carrera, de manera que quedaran anul·lades les seues actuacions, sens perjudici de la responsabilitat en què hagueren incorregut per falsedat en la sol·licitud inicial. La plaça que no ocupe l'aspirant que incórrega en els supòsits detallats en aquesta base quedarà vacant.
8.4 La presidenta o president del tribunal enviarà al rector de la Universitat una còpia certificada de la relació definitiva d'aspirants aprovats proposats perquè siguen nomenats com a personal funcionari de carrera. Per resolució d'aquest òrgan, que es publicarà en el Diari Oficial de la Comunitat Valenciana, no es nomenaran personal funcionari de carrera.
8.5 La presa de possessió de les o dels aspirants aprovats es farà en el termini d'un mes comptador des de la data de publicació del nomenament en el Diari Oficial de la Comunitat Valenciana.
Novena. Borsa de treball
La borsa de treball es formarà, tal com estableix l'article 3 del Reglament de confecció de borses de treball de la Universitat d'Alacant, amb el personal aspirant que haja superat algun exercici dels que constitueixen el procés selectiu, segons l'ordre de prioritat que s'obtinga pel total de la puntuació obtinguda, incloent-hi la fase de concurs, en el cas dels que hi arriben i amb preferència dels que hagen aprovat un nombre més gran d'exercicis.
En cas d'empat en la puntuació global, i amb el mateix nombre d'exercicis superats, l'ordre s'establirà alfabèticament començant per la lletra que determine la resolució de la Conselleria de Justícia i Administracions Públiques, per la qual es determina la lletra per a fixar l'ordre d'intervenció del personal aspirant a totes les proves selectives del conjunt de les administracions públiques valencianes i que s'haja aplicat al procés selectiu del que es derive la borsa.
Si a pesar d'això encara persisteix l'empat, es resoldrà mitjançant un sorteig.
Deu. Notificacions al personal aspirant
D'acord amb l'article 59.6.b de la Llei 30/1992, de 26 de novembre, anteriorment esmentada, les publicacions detallades en aquestes bases, així com la informació d'altres actes que se'n deriven i que requerisquen publicació, als efectes de notificació es faran en el tauler d'anuncis de l'edifici de Rectorat i Serveis Generals i en l'adreça de la pàgina web del Servei de Selecció i Formació:
En aquesta mateixa adreça es troba la resta d'informació general referent a la convocatòria.
Onze. Norma final
Contra aquesta convocatòria, les bases i tots els actes administratius que se'n deriven, ela quals esgoten la via administrativa, es pot interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptadors a partir de l'endemà de la publicació, d'acord amb el que estableixen els articles 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el 6.4 de la Llei Orgànica 6/2001, de 21 de desembre, d'Universitats, i el 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria, davant el rector, d'acord amb el que disposa l'article 116 de la Llei 30/1992, redactat segons la Llei 4/1999.
Davant de les actuacions del tribunal es podrà interposar recurs d'alçada previst en l'article 114 de la Llei 30/1992, redactat segons la Llei 4/1999, en el termini d'un mes comptador a partir de l'endemà de la publicació o les notificacions. El recurs podrà ser interposat davant l'òrgan que dicta l'acte que s'impugna o davant el rector com a òrgan competent per a resoldre'l.
Alacant, 2 de juliol de 2012.- El gerent: Rafael Pla Penalva.
ANNEX I
Temari
PART I
Tema 1. La Constitució espanyola: Títol preliminar i títol I (Dels drets i deures fonamentals).
Tema 2. L'Estatut d'Autonomia de la Comunitat Valenciana: títol I (La Comunitat Valenciana) i capítol I del títol III (La Generalitat).
Tema 3. Llei d'Ús i Ensenyament del Valencià: títol preliminar (Principis generals), títol primer (De l'ús del valencià) i títol quart (De l'actuació dels poders públics).
Tema 4. Llei Orgànica d'Universitats: títols: preliminar (De les funcions i autonomia de les Universitats), I (De la naturalesa, creació, reconeixement i règim jurídic de les Universitats) i IV (De la coordinació universitària).
Tema 5. Estatuts de la Universitat d'Alacant, publicats en el DOCV de data 9 de febrer de 2012: Títols: preliminar (Naturalesa, principis i finalitats), I (De l'estructura de la universitat d'Alacant), II (Del govern i representació de la universitat), III (De les activitats de la universitat), IV (De la comunitat universitària) i V (Del règim econòmic i financer).
Tema 6. La Llei 30/1992, de Règim Jurídic de les Administracions Públiques i del Procediment Administratiu Comú: títol preliminar (Àmbit d'aplicació i principis generals), capítol III (Abstenció i recusació) del títol II, títol III (Els interessats), títol IV (De l'activitat de les administracions públiques), títol V (De les disposicions i els actes administratius), títol VI (De les disposicions generals sobre els procediments administratius) i títol VII (De la revisió dels actes en via administrativa).
Tema 7. Llei 7/2007, de 12 d'abril, d'Estatut Bàsic del Treballador Públic: títol I (Objecte i àmbit d'aplicació), títol II (Tipus de personal al servei de les administracions públiques), capítol I (Drets dels treballadors públics) i capítol VI (Deures dels empleats públics. Codi de conducta) del títol III i títol IV (Adquisició i pèrdua de la relació de servei).
Tema 8. Llei Orgànica 15/1999, de 13 de desembre, de Protecció de Dades de Caràcter Personal: títol I (Disposicions generals), títol II (Principis de la protecció de dades) i títol III (Drets de les persones).
Tema 9. Normativa que regula la jornada de treball, horaris, permisos, llicències i vacances del PAS de la Universitat d'Alacant.
Tema 10. Incompatibilitats. La Llei 53/1984, d'Incompatibilitats del Personal al Servei de les Administracions Públiques.
Tema 11. Llei Orgànica 3/2007, de 22 de març, per a la Igualtat Efectiva de Dones i Homes: títol preliminar (Objecte i àmbit de la Llei), títol I (El principi d'igualtat i la tutela contra la discriminació); capítol I (Principis generals); articles 23, 24 i 25 del capítol II (Acció administrativa per a la igualtat) del títol II; capítol I (Igualtat de tracte i oportunitats en l'àmbit laboral), capítol II (Igualtat i conciliació); capítol III (Els plans d'igualtat de les empreses i altres mesures de promoció de la igualtat) del títol IV; capítol I (Criteris d'actuació de les administracions públiques) del títol V.
PART II
Tema 12. Adobe Photoshop CS5: Obertura i importació d'imatges. Fonaments del color. Ajustaments tonals i de color. Retoc i transformació. Selecció i màscares. Capes. Filtres. Text. Impressió. Gràfics web. Automatització de tasques.
Tema 13. Adobe Illustrator CS5: Espai de treball. Dibuix. Color. Pintura. Selecció i organització d'objectes. Reforma d'objectes. Importació, exportació i emmagatzematge. Text. Gràfics web. Impressió.
Tema 14. Adobe Indesign CS5: Maquetació. Treball amb documents. Text. Estils. Combinació de textos i objectes. Tipografia. Taules. Funcions de documents llargs. Dibuix. Gràfics. Marcs i objectes. Efectes de transparència. Color. PDF. Impressió. Separacions de color.
Tema 15. Adobe Flash Professional CS5: Espai de treball. Administració de documents. Utilització d'il·lustracions importades. Creació i edició d'il·lustracions. Símbols, instàncies i elements de biblioteca. Línies de temps i animació. Filtres i mescles. Text. So. Publicació i exportació.
Tema 16. Adobe Bridge CS5: Adobe Bridge. Mini Bridge. Raw de càmera. Gestió de color. Desat per a web i dispositius.
Tema 17. Composició i ubicació d'elements: Estructura bàsica de la composició: El text. El titular. Cos del text. La il·lustració. Espais en blanc.
Tema 18. L'art final: Eines i materials. L'ordinador com a eina d'acabat. La fotocomposició. Impressió i filmació.
Tema 19. El procés de fotomecànica: Elements: La línia. Els tons intermedis. La separació de color. La inclinació. L'escaneig d'originals. La prova de color.
Tema 20. El procés d'impressió: Els mètodes d'impressió: El mètode de gravat. La litografia. El mètode tipogràfic. La serigrafia.
Tema 21. El paper: Composició i tipus de paper.
Tema 22. L'enquadernació: Grapat. Enquadernació mecànica. Enquadernació fresada. Cosit. Les tapes.
Tema 23. El procés de disseny: Etapa analítica. Etapa i investigació. Etapa creativa.
Tema 24. Història de la tipografia: L'alfabet i els seus antecedents.
Tema 25. Famílies tipogràfiques: Variables històriques: variables visuals. Formes i estils: Gruix. Inclinació. Amplària. Mesura. Versaleta i nombres antics. Famílies tipogràfiques fonamentals: Romanes. Pal sec. Retolades. Decoratives.
Tema 26. Tipometria: Alçària tipogràfica. El quadratí. Espai tipogràfic: L'espaiat. Separació entre lletres. Separació òptica entre paraules. Separació entre línies.
Tema 27. Aplicacions del disseny tipogràfic: Elecció de la tipografia: Les necessitats del disseny. Publicitat en cartells i tanques. Ús de les variants tipogràfiques: Amplària de traç. Titulars. Blocs de text. Relació entre eixos de la lletra: Condensació. Expansió. Cursivat. El color en la tipografia.
Tema 28. Bases de la tipografia i maquetació per ordinador: El disseny del reticle base. Elements del disseny en el reticle: Els títols. El text. Les imatges. Dimensions i formes del paper.
Tema 29. La maquetació per ordinador: La creació del reticle base. La col·locació del text en el reticle. La llegibilitat del text. Els finals de línia. L'alineació amb el reticle base. Els títols en el document. Possibilitats de la tipografia per ordinador. Col·locació de les imatges. Imatges obtingudes per escàner. Imatges creades en un programa d'il·lustració. Gràfics obtinguts en programes específics. Regles generals per a maquetar.
Tema 30. Bases del disseny editorial. Llibres: El llibre per fora: Sobrecoberta. Solapes. Coberta. Contracoberta. Tapes. Llom. Faixa. Disseny de col·leccions i cobertes. El llibre per dins. Els principis: Pàgina de guarda. Pàgines de cortesia o de respecte. Portadella. Contraportada. Portada. Pàgina de drets. Dedicatòria. Índex. Cos del llibre: Presentació. Pròleg. Introducció. Final del llibre: Annexos. Bibliografia. Índexs. Disseny i elaboració d'un llibre: Composició de textos i compaginació. Impressió i enquadernació. El paper: suport en el disseny d'un llibre.
Tema 31. Disseny publicitari: El format: El diari: La pàgina. La doble pàgina. La mitja pàgina. El robapàgines. El faldó. El mòdul: la unitat bàsica. Anuncis en revistes: La doble mitja pàgina encarada horitzontal. La doble mitja pàgina encarada vertical. L'anunci illa. Anatomia de l'anunci: Elements. Continguts visuals: Les imatges de l'anunci. Les il·lustracions. El logotip. L'espai en blanc. Continguts lingüístics: El titular. El cos del text. El peu de foto. L'eslògan. La tipografia. Recorregut visual d'una pàgina. Jerarquia dels elements: Jerarquia dels elements visuals. Jerarquia dels elements lingüístics.
Tema 32. Disseny de fullets i llista de correu: El fullet, un aparador de paper: Formats més usuals. Compaginació. Els textos. Imatges i tècniques fotogràfiques.
Tema 33. Naturalesa i dimensions del color: Definició del color: Llum i color. Descomposició de la llum blanca. Teories del color. Les síntesi additiva i subtractiva. Colors primaris i secundaris. Els colors complementaris.
Tema 34. Normalització del color. Interacció: Les escales cromàtiques. Les gammes i els tipus. Tons càlids i freds. Dinàmica dels colors. Forma i color.
Tema 35. El llenguatge del color: El color en el disseny gràfic.
Tema 36. El color: El sistema Pantone.
Tema 37. La reproducció del color. La quatricromia: Els mètodes d'impressió. Els colors plans. La fotomecànica. La inclinació de les trames. La reproducció dels tons mitjans.
Tema 38. El tractament informàtic del color: Els models de color. L'ús harmònic del color en ordinadors. Reproducció del color. Interactivitat amb l'usuari en l'ús del color.
Tema 39. Tecnologia informàtica: Conceptes bàsics. Tipus de memòries: Memòria RAM. Memòria ROM. Memòria intermèdia. Memòria virtual. Memòria cau.
Tema 40. Emmagatzematge de la informació.
Tema 41. Els perifèrics.
Tema 42. Escàners i impressores.
Tema 43. Identitat corporativa: El signe. El logotip. Logomarca. Les tipografies auxiliars. El color.
Tema 44. El Manual d'Identitat Corporativa: Identitat corporativa. Imatge corporativa. Comunicació corporativa.
Tema 45. La papereria d'empresa.
Tema 46. Infografia: Definició. Origen i antecedents. Tipus de gràfics. La infografia i les seues aplicacions.
ANNEX II
Declaració que ha de lliurar tot el personal aspirant aprovat
Nom
amb domicili a
i document nacional d'identitat número
declare, a l'efecte de ser nomenada o nomenat personal funcionari de l'escala.
que no he sigut separada o separat ni he sigut revocat del meu nomenament com a personal funcionari interí, amb caràcter ferm mitjançant un procediment disciplinari de cap administració pública o òrgan constitucional o estatutari, ni estic inhabilitat per sentència ferma per a l'exercici de qualssevol funcions públiques o de les pròpies de l'escala objecte de la convocatòria.
En el cas del personal laboral, declare que no estic inhabilitat per sentència ferma o com a conseqüència d'un acomiadament disciplinari de manera procedent, per a exercir funcions semblants a les pròpies de la categoria professional a la qual pretenc accedir.
..., ... de ... de 2...
ANNEX III
Declaració que ha de presentar tot el personal aspirant aprovat la nacionalitat del qual no siga espanyola
Nom
amb domicili a
i document d'acreditació de nacionalitat número
declare, a l'efecte de ser nomenada o nomenat personal funcionari de l'escala.
que no estic inhabilitada o inhabilitat o en situació equivalent ni estic sotmesa o sotmès a una sanció disciplinària o equivalent que impedisca, en el meu estat, en els mateixos termes l'accés a l'ocupació pública.
..., ... de ... de 2...
ANNEX IV
Declaració d'acreditació de coneixements de valencià
Nom
amb domicili a
i document nacional d'identitat número
declare, a l'efecte de ser nomenada o nomenat personal funcionari de l'escala.
- que complisc els requisits d'acreditació dels coneixements de valencià, i puc aportar:
- Títol de Batxillerat o equivalent cursat a la Comunitat Valenciana i llibre de qualificacions en què consten superades les assignatures de valencià.
- Títol de l'Escola Oficial d'Idiomes corresponent al tercer curs de coneixements de valencià.
- Certificat de nivell mitjà de la Junta Qualificadora de Coneixements de València.
- que em compromet a acreditar els coneixements de valencià en el termini de dos anys o a fer els cursos que s'organitzen amb aquesta finalitat.
, de del 20